
    Prin raport de avizare nr. …..


   
         Raport de specialitate:	

[bookmark: _Hlk106185639]privind aprobarea vânzării directe a imobilelor cu destinația de locuință situată  în Municipiul Drobeta  Turnu Severin, str. Decebal, nr. 54, în favoarea domnului Popescu George Andrei


	Prin referatul de aprobare nr. _____/ 2023 , Viceprimarul Municipiului Drobeta - Turnu Severin, d-ul Cîrjan Olimpiu – Daniel propune aprobarea vânzării directe a imobilelor cu destinația de locuință situată, în Municipiul Drobeta  Turnu Severin, str. Decebal, nr. 54, în favoarea domnului Popescu George Andrei, cu acordarea în folosință gratuită pe durata existenței construcției a terenului pe care se situează imobilele.

1. Necesitatea și oportunitatea proiectului
Aprobarea proiectului este necesară și oportună în baza următoarelor considerente:
[bookmark: _Hlk108603436]- cererea formulată de către domnul Popescu George Andrei, înregistrată sub nr. 39249/17.10.2022;	
- dispozitiile art.1650, alin. 1 din Legea nr. 287/2009 privind Codul civil conform cărora ”vânzarea este contractul prin care vânzătorul transmite sau, după caz, se obligă să transmită cumpărătorului proprietatea unui bun în schimbul unui preț pe care cumpărătorul se obligă să îl plătească”;
- dispozitiile art.1828din Legea nr. 287/2009 privind Codul civil conform cărora„la încheierea unui nou contract de închiriere a locuinței, chiriașul are, la condiții egale, drept de preferință ... dispozițiile referitoare la exercitarea dretului de preempțiune în materia vânzării sunt aplicate în mod corespunzător”
- dispozitiile art.42, alin. 3 din Legea nr. 10/2001  Legea nr. 10/2001 privind regimul juridic al unor imobile preluate în mod abuziv în perioada 06 martie 1945- 22 decembrie 1989, conform cărora ”imobilele cu destinația de locuințe, prevăzute la alin.1, pot fi înstrăinate potrivit legislației în vigoare, chiriașii având drept de preempțiune”
- dispozițiile art. 355 din OUG nr. 57/2019 privind Codul administrativ conform cărora ”bunurile care fac parte din domeniul privat al statului sau al unităților administrativ – teritoriale se află în circuitul civil și se supun regulilor prevăzute de Legea nr. 287/2009, republicată, cu modificările ulterioare, dacă prin lege nu se prevede altfel”;
- prevederile H.C.L. nr. 99/27.04.2021 pentru aprobarea Regulamentului privind concesionarea unor terenuri din domeniul public și privat al Municipiului Drobeta – Turnu Severin și a regulamentului privind vânzarea bunurilor din domeniul privat al Municipiului Drobeta – Turnu Severin;
- faptul că imobilul din str. Decebal, nr. 54 face parte din domeniul privat al Municipiului Drobeta – Turnu Severin, conform H.C.L. nr. 47/29.04.2004 și este în folosința domnului Popescu George Andrei în baza contractului de închiriere pentru suprafețele cu destinația de locuință nr. 4203/06.10.2021, contractul respectiv fiind precedat de alte contracte succesive,
- faptul că imobilul supus vânzării a fost construit în anul 1929 iar timp de 94 de ani nu s-a făcut nicio intervenție fizică de consolidare a clădirii, 
- faptul că pentru imobilul în speță nu sunt înregistrate notificări formulate în baza Legii nr. 10/2001, Legii nr. 247/2005 completată cu OUG nr. 81/2007 și nici litigii aflate pe rolul instanțelor de judecată referitoare la imobilul despre care facem vorbire;
- faptul că imobilul menționat are o stare fizică precară având o vechime de 94 de ani, întreținerea acestuia fiind realmente costisitoare pentru UAT a Municipiului Drobeta Turnu Severin.
De altfel, veniturile obținute din chiria aferentă contractului de închiriere al imobilului sunt reduse, chiria fiind stabilită în conformitate cu legislația în materie. 
După analizarea oportunității vânzării imobilului menționat s-a întocmit Raportul de evaluare nr. 73C/13.11.2023  pentru vînzarea directă a apartamentului nr.1 și apartamentului nr. 17, având CF 60679-C1-U6 respectiv CF 60679-C1-U5, cu terenul în folosință gratuită pe durata existenței construcției, situate  în Municipiul Drobeta  Turnu Severin, str. Decebal, nr. 54, rezultând un preț de 58200 lei.
       Prețul de vânzare s-a stabilit conform raportului de evaluare va fi achitat după cum urmează :
- suma de 8730 lei, reprezentând avans se va plăti la data semnării contractului de vânzare cumpărare;
- suma de 49470 lei, se va  plăti în rate lunare în cuantum de  911,07 lei, reprezentând rată + dobîndă) pentru o perioadă de 5 ani (60 luni)
Anterior încheierii contractului de vânzare – cumpărare pentru imobilul situat în Municipiul Drobeta – Turnu Severin, str. Decebal, nr.54, cumpărătorul va achita contravaloarea întocmirii raportului de evaluare în cuantum de 600 lei,  la casieria Direcției Patrimoniu.
Se aprobă ca dreptul de proprietate asupra locuinței să treacă de la vânzător la cumpărător la data încheierii contractului de vânzare-cumpărare în formă notarială autentică, după achitarea integrală a prețului, cu îndeplinirea formalităților de publicitate imobiliară prevazute de lege.
La data perfectării contractului de vânzare – cumpărare, cumpărătorul va prezenta următoarele înscrisuri:
a). certificat fiscal eliberat de autoritatea locală privind obligațiile de plată față de bugetul local,
b). dovada achitării contravalorii raportului de evaluare.
În cazul nedepunerii înscrisurilor nominalizate contractul de vânzare – cumpărare nu va fi încheiat.
Față de elementele prezentate considerăm necesară și oportună adoptarea proiectului de hotărâre privind aprobarea vânzării directe a imobilelor cu destinația de locuință situată  în Municipiul Drobeta  Turnu Severin, str. Decebal, nr. 54, în favoarea domnului Popescu George Andrei.

2. Analiza  economico - financiară
          Proiectul de hotărâre are efect pozitiv asupra bugetului local al Municipiului Drobeta - Turnu Severin, în sensul creșterii veniturilor prin încasarea prețului aferent imobilului din str. Decebal, nr. 54  .

3.Legalitatea 
Susținerea proiectului din punct de vedere legal este fundamentată dispozițiile art.1650, alin. 1, art. 1652, art. 1657, art. 1660, art. 1666, alin. 1, art. 1672, art. 1673, art. 1676 și art. 1719 si art. 1828 din Legea nr. 287/2009 privind Codul civil, dispozițiile art. 42 alin.3 din Legea nr. 10/2001, prevederile H.C.L. nr. 99/27.04.2021 precum și art. 84, art.129 alin.1, alin. 2, lit. (c), alin. 6, lit. (b), art. 139, alin.1, alin.2, art. 196, alin. 1, lit. (a) precum și pe dispozițiile art. 354 respectiv  art. 355 din OUG nr. 57/2019 privind Codul administrativ.
      In acest sens în conformitate cu dispozițiile art.136, alin. 8, lit. (b) din OUG nr. 57/03.07.2019 privind Codul administrativ a fost întocmit raportul de specialitate al Direcției Patrimoniu referitor la necesitatea și oportunitatea adoptării proiectului de hotărâre privind aprobarea vânzării directe a imobilelor cu destinația de locuință situată  în Municipiul Drobeta  Turnu Severin, str. Decebal, nr. 54, în favoarea domnului Popescu George Andrei.
Proiectul de hotărâre cu întreaga documentație va fi supus spre dezbatere și aprobare în ședința ordinară a Consiliului Local al Municipiului Drobeta - Turnu Severin,
Atașăm prezentului în fotocopie :
1. - Cererea nr. 39249/17.10.2022;
1. - Contractul de închiriere nr. 4203/06.10.2021;
1. - Adeverința nr. 14450/26.10.2022;
1. - Adeverința nr. 43563/29.11.2022;
1. - Adeverința nr. MHG DEX 5425/24.10.2022;
1. - Extrasele de informare de carte funciară.


 DIRECTOR 			ȘEF SERVICIU,                       SERVICIUL 
DIRECȚIA PATRIMONIU            SPAȚII CONSTRUITE 	        CADASTRU

   LĂPĂDAT RADU                           POPESCU MARIUS 	             PÎRCIOAGĂ ADELA

